text: QUINA LA FEM?: Anglaterra
  Es mostren els missatges amb l'etiqueta de comentaris Anglaterra. Mostrar tots els missatges
  [1574] La volta al món al segle XIX (vii): vistes europees
  1827. Mont Orgueil /Gorey Castle (Illa de Jersey),
  «Geografia Universal o Descripció de totes les parts del món»,
  Conrad Malte-Brun (ed. cast. BNE, 1869).
  El magne castellot fortificat de la capital de l'illa de Jersey, dependència de la Corona britànica a tocar de la costa de Normandia, que ha vigilat les costes de l'illa des del segle XIII. És digna d'encomi son autogovern secular, tot i que modernament s'hagi erigit en paradís fiscal per a l'evasió d'impostos empresarials i dipòsits bancaris als mateixos nassos d'Europa. O potser són aquests mateixos dirigents polítics europeus, al servei de la classe econòmica privilegiada, els primers interessats que hi hagi forats en els sistemes fiscals dels diferents Estats.
  1827. Pont d'Yvy (Devonshire, Anglaterra),
  Un modern pont ferroviari, amb locomotora a vapor inclosa, contrasta amb la somereta dels pagerolets.
  1827. Londres /London (Anglaterra),
  La Catedral de Sant Paul i els ponts sobre el Tàmesi londinenc, amb l'històric London Bridge en primer terme.
  Detall del monument al Gran Incendi (Monument to the Great Fire) del 1666, i que marca el punt on el foc va iniciar-se. Fou construït entre 1671-77 al lloc de l'església de St. Margaret's, la primera que fou devorada per les flames.
  Trafalgar Square, construïda per homenatjar l'armada britànica que derrotà la flota hispanonapoleònica al 1805 davant la costa gaditana.
  La Catedral de Sant Pau, construïda després del Gran Incendi, entre el 1676 i 1710, sobre les cendres de l'antiga catedral medieval.
  L'edifici històric de la Borsa londinenca, amb l'estàtura eqüestre de Wellington al centre de la plaça, i tota l'animació de la burgesia local.
  1827. Carnarvonshire (Gal·les),
  Paisatge amb cascada al país gal·lès.
  1827. Edimburg /Edinburgh (Escòcia),
  Dalt del turó, l'antic castell medieval, i als peus la ciutat vella.
  1827. Dublín (Irlanda),
  La capital irlandesa, Baile Átha Cliath, a banda i banda del riu Liffey.
  [1573] La volta al món al segle XIX (vi): vistes europees
  Publicat per JM a 15:22
  Etiquetes de comentaris: Anglaterra, Escòcia, Irlanda, Segle XIX
  [1494] Ciutats de l'Europa del Cinc-cents (ii)
  1579. Edinburgh/ Edimburg, «Famose città di tutto il mondo», Venècia.
  Martin Rota (1520-1583) i Francesco Valegio (1560 ca.) (Archive.org).
  «Edenburgum, Scotia metropolis»: Edimburg, la capital d'Escòcia. Plànol de la ciutat, tota emmurallada, als peus de l'antic castell, edificat sobre un gran rocam que domina tota la ciutat vella. L'avui anomenada Royal Mile, amb els principals carrers que travessen la ciutat antiga fins a l'eixample, és un dels grans centres comercials de l'Edimburg actual. Al damunt de la muralla, l'antic llac que tancava la ciutat, fa temps dessecat.
  1579. Edinburgh/ Edimburg, «Famose città di tutto il mondo», F.Valegio.
  1579. Bristol, ant. Brightstowe, «Famose città di tutto il mondo», Venècia.
  La ciutat del «pont sobre el riu», un dels ports anglesos més importants en aquell segle, car recollia el tràfec del comerç amb Irlanda, Islàndia i la costa atlàntica francesa. Amb el descobriment d'Amèrica i els viatges a través de l'Atlàntic, la ciutat portuària encara veié més crescuda la seua importància comercial. La ciutat medieval era encaixonada entre els rius Avon i Frome, i al gravat es pot apreciar bé el característic pont medieval construït de cases a tots dos costats.
  1579. Bristol, ant. Brightstowe, «Famose città di tutto il mondo», F.Valegio.
  1579. Norwich, ant. Nordovicum, «Famose città di tutto il mondo», Venècia.
  «La ciutat fou fundada pels anglosaxons cap al segle VII i esdevingué cap al segle XI la segona ciutat més gran d'Anglaterra després de Londres. Fins a la revolució industrial, fou la capital del comtat més poblat del país.
  1579. Norwich, ant. Nordovicum, «Famose città di tutto il mondo», F.Valegio.
  1579. Nameur /Namur, ant. Navurcum, «Famose città di tutto il mondo», Venècia.
  La capital valona era en en segle XVI una possessió dels Països Baixos sota dominació espanyola, emplaçada a la confluència dels rius Mosa i Sambre. S'aprecien els ponts i el fossat amb un portal llevadís en una de les portes de la ciutat, i el tràfec de barquetes al riu.
  1579. Nameur /Namur, ant. Navurcum, «Famose città di tutto il mondo», F.Valegio.
  1579. Nimes, ant. Nemeasus, «Famose città di tutto il mondo», Venècia.
  «Nemeasus, Nismes civitas Nabonensis Gallie, vetustissima civitas». Les famoses restes romanes de la ciutat són ben visibles en el gravat: l'aqüeducte a l'angle superior dret, l'amfiteatre a la banda esquerra de la població, una columna i fins i tot la Maison Carrée, a la part superior. La ciutat era al costat de la Via Domitia i al peu de la Torre Magna romana, que presidia tota la ciutat i des d'on baixava l'antiga muralla romana.